ÅRSMELDING FOR MELØYBARNEHAGENE 2018

NAVN PÅ BARNEHAGE: Reipå barnehage

**Årsmelding:**

Årsmeldinga er barnehagenes rapport til barnehageeier på vedtatte måleindikatorer, satsningsområder og barnehagenes arbeid med kvalitet og utvikling. Årsmeldinga skal gi barnehageeier et innblikk i barnehagenes arbeid og resultater i året som har gått, og den skal vise hvilke planer og tiltak barnehagene har for det videre arbeidet.

Barnehagenes årsrapport danner grunnlaget for barnehageeiers tilstandsrapport som skal til politisk behandling.

Barnehagenes frist for innsending av årsmelding 2018: 31.01.18

Ørnes desember 2018

Marit Buvik

Kommunalsjef oppvekst

1. **SATSINGSOMRÅDER**
   1. **Satsningsområder barnehage: jfr. føringer i strategiplan for Meløybarnehagene:**

|  |  |  |
| --- | --- | --- |
| **Satsningsområder:** | **Implementering:** | **Videre arbeid, oppfølging og tiltak:** |
| **Implementering av rammeplan** | Barnehagen er godt i gang med dette arbeidet, og ser det som en langsiktig prosess. Vi har det inne i kompetansehevingsplanen og jobber systematisk med ny rammeplan på personalmøter og planleggingsdager. Det er viktig å bruke god tid på dette arbeidet slik at vi etter hvert kan si at vi «gjør rammeplanen». Vi må jobbe oss fra begrepene til å få dem begripelige og deretter håndgripelige. Dette krever at vi bruker tid og at vi tør å sette av tid til dypdykk i ulike team. Det fikk vi godt til i 2018. | Vi fortsetter som før. Setter opp tema fra rammeplan på personalmøter og planleggingsdager, bruker god tid på hvert enkelt tema, og jobber på denne måten inn den nye rammeplanen sakte, men sikkert, slik at vi vet at alle er med i prosessene, og at vi skaper endring og utvikling i barnehagens pedagogiske praksis. |
| **Grunnleggende ferdigheter** | **Grunnleggende ferdigheter favner følgende områder:**   * Verdiplakaten for Meløybarnehagene * Rammeplanens fagområder * Barnehagens tradisjoner knyttet til * årstider og høytider * Vennskap, lek og sosial kompetanse * Språklige ferdigheter og gode vilkår for kommunikasjon, lek, læring, danning og samhandling | Teamene jobber godt. Det jobbes systematisk med tema knyttet til satsningsområde, med godforankring i rammeplanens mål og fagområder. Det jobbes med prosessorienterte mål, med stort fokus på barns medvirkning hos alle aldersgruppene. Det har gjennom året vært stort mangfold og god variasjon i innhold og aktiviteter.  Vi fortsetter i samme spor i 2019. |
| **Helsefremmende barnehage** | **Helsefremmende barnehage favner følgende områder:**   * Nordlands fylkeskommunes 10 kriterier for helsefremmende barnehager * «La mæ få klar det sjøl» fokus på selvstendighet * og mestring * Sunt kosthold og god hygiene – * 5 om dagen barnehage * Varierte fysiske aktiviteter og turer * Relasjonskompetanse – den viktige voksenrollen * Trafikksikker barnehage | Teamene jobber godt. Det jobbes systematisk med tema knyttet til satsningsområde, med godforankring i rammeplanens mål og fagområder. Det jobbes med prosessorienterte mål, med stort fokus på barns medvirkning hos alle aldersgruppene. Det har gjennom året vært stort mangfold og god variasjon i innhold og aktiviteter.  Vi fortsetter i samme spor i 2019. |

* 1. **Prosesser, utvikling og kvalitet**

For å skape utvikling, trenger vi prosesser som bidrar og sikrer utvikling.

* Hva vet vi?
* Hva får vi til?
* Hva kan vi bli bedre på?
* Hvordan kan vi endre praksis?

|  |
| --- |
| **Barnehagens blikk på egne kvaliteter og utfordringer:**  Vi har god flyt og god helhet knyttet til det pedagogiske arbeidet i barnehagen, men må alltid ha fokus på forbedring og utvikling. Vår årsplan og et etablert felles pedagogiske grunnsyn gir oss en god plattform å stå på, og er et godt utgangspunkt for videre utvikling.  Vi har i 2018 hatt utdanna pedagoger i alle stillinger, og det er en styrke for barnehagen faglig og pedagogisk.  Vi så i 2018 en endring i barnehagens planarbeid. Malene vi hadde for periodeplaner og evalueringer hang ikke helt sammen med vår pedagogiske arbeidsmetode som er svært prosessretter og med stor grad av barns medvirkning. Vi så også at den nye rammeplanen legger tydelig opp til at barna skal ha medvirkning i planarbeidet vårt. Med utgangspunkt i disse vurderingene, lagte vi i august en ny planleggingsmodell og nye maler for planarbeidet, som er mer prosessrettet og hvor barna skal ha en tydelig medvirkning. Vi har også revidert årsplanen opp mot ny rammeplan og laget en progresjonsplan, som skal være med å synliggjøre og bevisstgjøre oss på hva barna skal lære, i tråd med rammeplanen og fagområdene, gjennom barnehageløpet.  Vår nye planleggingsmodell er basert på at periodeplanene blir til mens vi går, og at barna skal ha medvirkning i hele prosessen. De voksne skal komme med faglige innspill på ulike tema, og ut fra hva som fanger barnas interesse, legge opp en plan for lærling og dypdykk. Barna skal også være delaktige i evaluering av periodene, og være med å si noe om hva de har lært.  Dette er en ny arbeidsmetode for oss, og vi er ikke helt i mål, vi må lære oss å bruke de nye malene og den nye metoden gjennom dette barnehageåret. Dette er spennende og utviklende arbeid i barnehagen. En utfordring vi ser, er at vi får mindre informasjon ut til foreldrene om det pedagogiske arbeidet som gjøres, men det jobber vi med å finne en løsning på. Evalueringene blir veldig viktige, og vi skal i 2019 jobbe med å få til en bedre flyt i å få lagt ut periodeplaner og evalueringer.  Barnehagen har fått ny hjemmeside, som er noe annerledes. Vi har ikke helt funnet ut hvordan vi best kan utnytte denne. Flere foreldre vegrer seg for at bilder av barna skal deles på hjemmesiden, etter at kommunen også har tatt i bruk sosiale media som facebook og instagram. Vi håper å finne en annen måte å dele bilder på når Visma flyt kommer opp å gå. Inntil videre henger vi opp bildegalleri i barnehagen som viser foreldrene mangfoldet i det som skjer i barnehagedagen. Disse bildene tas vare på i permer, og er med å danne dokumentasjon av vårt arbeid hvert enkelt år.  Siden vi ikke lengre har egne nyhetssaker for Reipå barnehage på hjemmesiden, går mye informasjon til foreldrene pr. sms.  HMS systemene våre er stort sett oppe og går, trenger å ha en ny runde med revidering og kvalitetssikring i 2019.  Vi har egen møte og kompetansehevingsplan for vært barnehageår, som er med å sikre sammenheng og progresjon i dette arbeidet. I 2018 var ny rammeplan, relasjonskompetanse og fokus på et godt arbeidsmiljø, de store fokusområdene i kompetansehevingsarbeid vårt.  Vi jobber fortsatt med helsefremmende arbeidsplass som prosjekt, og hadde i 2018 88.000 kr i støtte fra OU fondet til dette arbeidet. Pengene brukes til å leie inn ekstern kompetanse fra Lederskap AS, hvor vi har knyttet til oss veileder Jan Alm Knudsen. I 2018 har vi hatt fokus på tilbakemeldingskultur og videreutvikling av arbeidsmiljøet. Vi har søkt om videre finansiering fra OU fondet i 2019, og kommer det på plass vil temaet videre være tydelig ledelse og tilbakemeldinger, knyttet opp mot ped. lederne. |

**Suksesshistorie**

Lekeklok barnehage:

Den største suksessen i 2018 var vårt arbeid med lekeklok barnehage og fokus på fysisk leke- og læringsmiljø. Ser i årsrapport fra 2017 at vi så utfordringer knyttet til dette. Nå har vi fått det til. En sprudlende personalgruppe heiv seg rundt på planleggingsdagene i august, og malte, ommøblerte og handla inn alt som skulle til for å få til et mer attraktivt og mer stimulerende fysisk miljø i barnehagen. Vi brukte 2 planleggingsdager og et personalmøte til dette, og resultatet ble kjempebra. Vi så fort i ukene som fulgte at dette endret lek og aktivitet i barnehagen på en svært positiv måte. Vi har også jobbet med å tydeliggjøre de voksnes rolle i lek både inne og ute, og har sett på hva som skaper hindringer for god lek og god aktivitet i barnehagen. Dette vil vi også ha fokus på videre fremover.

Bjørnis:

Barnehagen har fått en ny venn😊 Brannbamsen Bjørnis og materiell fra brannvernforeningen har gitt oss ny giv på brannforebyggende arbeid i barnegruppene.

Kunstprosjektet Du E med fokus på fred:

2 av barnehagens team deltok våren 2018 i et kunstprosjekt hvor vi fikk besøk av en kunstner i barnehagen. Prosjektet endte opp i en kunstutstilling i Bodø på flymuseet 8.mai. Her deltok flere fra barnehagen sammen med sine foreldre. Et artig og givende prosjekt.

Inn på Tunet:

I oktober og november deltok bjørnene våre på Inn på tunet på Nyheim gård. De var hver tirsdag i denne perioden på besøk på gården og deltok på mange spennende aktiviteter knyttet til gårdsdriften. Nyheim gård selger timer til deltakelse, og vi håper å gå råd til å kjøpe flere perioder hos dem.

**2 PLANER OG STYRINGSDOKUMENT**

* 1. **Barnehagenes planer- og styringsdokumenter/systemer:**

|  |  |
| --- | --- |
| **Plan- og styringsdokument, systemer** | **Kommentar. Tiltak og tidsramme for å få på plass plandokumenter og systemoppfølging** |
| **Årsplan** | Revidert i år og tilpasset ny rammeplan |
| **Strategiplan** | Innarbeidet i barnehagens årsplan |
| **Handlingsplan mot mobbing** | Vi har denne på plass. |
| **Plan for psykososialt miljø** | Ja, også eget kapittel i årsplanen |
| **Vurderingsverktøy/evalueringsverktøy Udir** | Vi har fortsatt brukt «vi vurderer vår barnehage» men denne er ikke revidert opp mot ny rammeplan, så vi vil ta i bruk ståstedsanalysen til Udir i 2019. |
| **Andre plan- og styringsdokument** | Vi har egne handlingsplaner og for personalsamarbeid, foreldresamarbeid, samt ulike beredskapsplaner og rutinebeskrivelser. |

1. **PERSONAL**

|  |  |  |  |  |  |
| --- | --- | --- | --- | --- | --- |
| **Måleindikator:** | **Ønsket resultat:** | **Tiltak vurderes** | **Tiltak iverksettes** | **Resultat 2018** | **Kommentarer til resultater. Videre arbeid med oppfølging og tiltak.** |
| Sykefravær barnehagene | <8% | 8-10% | <10% | **11.89** | Vi er dessverre på rødt område. Har hatt et uheldig år med flere langtidssykemeldinger som vi også drar med oss inn i 2019. Flere sykemeldinger har vært knyttet til operasjoner og påfølgende opptrening. To personer har vi fått avklart og disse er tilbake i jobb. To andre har vært på arbeidsevnevurdering hos Hemis, og her jobber vi med varige avklaringer og løsninger. En er knyttet til svangerskap. Vi har ingen indikatorer på at noe av fraværet er knyttet til arbeidsmiljø. Vi fortsetter å jobbe systematisk med oppfølging av fravær og med arbeidsmiljø og håper å komme oss under 8 % igjen, det er der vi ønsker å være. |
| Andel pedagoger med relevant utdanning | 100% | 80-99% | <80% | **100 %** |  |
| Andel assistenter med relevant utdanning | Over 70% | 50-70% | <50% | **54,4 %** | Har en assistent som planlegger å ta fagbrev i løpet av året. Har 2 seniorer uten fagbrev, og en assistent som går barnehagelærerutdanning. |
| Andel pedagoger på dispensasjon | 0% | 1-20% | <20% | **0 %** |  |
| Gjennomførte medarbeider-samtaler | 100% | 75-99% | <70% | **Ca. 75 %** | De 25 % som gjenstår, tas våren 2019. |

1. **ØKONOMI**

|  |  |  |  |  |  |
| --- | --- | --- | --- | --- | --- |
| **Måleindikatorer** | **Ønsket** | **Tiltak** | **Tiltak** | **Resultat** | **Kommentar til resultater.**  **Videre arbeid, oppfølging og tiltak.** |
|  | **Resultat** | **vurderes** | **iverksettes** | **2018** |  |
| Avvik i forhold til netto budsjett | 0 % neg. Avvik | 0,1 – 1.0% neg.  Avvik | Mer enn 1.0%  neg. Avvik | 0,07 % | Budsjett for 2018 er akkurat i balanse. Mangler en refusjon fra OU fondet, refusjonskravet ble sendt før jul. |

1. **DRIFT**
   1. **Brukermedvirkning:**

|  |  |  |
| --- | --- | --- |
| **Utvalg:** | **Antall møter/samtaler vår 2018** | **Antall møter/samtaler høst 2018** |
| **Fau** | **-** | **-** |
| **Su** | **1** | **1** |
| **Foreldremøter** | **1** | **1** |
| **Foreldresamtaler** | **1** | **1** |
| **Basisteam** | **-** | **-** |

**5.2 Foreldreundersøkelse 2018:**

|  |  |  |  |
| --- | --- | --- | --- |
| **Svarprosent:** | **Gjennomgått i personalgruppen:** | **Gjennomgått med foreldre/foresatte:** | **Tiltak:** |
| 75.93 % | Nei, gjøres våren 2019 | Nei, tas opp med foreldrekontaktene feb 2019 | Legges som bakgrunn for utarbeidelse av ny handlingsplan for foreldresamarbeid i utvidet SU møte.  Personalet skal også jobbe med tiltak spesielt knyttet til områdene informasjon og hentesituasjon som vi scorer dårligst på. |

**5.3 Barnehagenes bruk av interne kurs- og planleggingsdager i 2018:**

|  |  |
| --- | --- |
| **Dato:** | **Tema:** |
| **02.01. 18** | Ny rammeplan: lek i barnehagen, inkluderende lekemiljø og omsorgsfulle relasjoner. Brukte støttemateriell fra Udir og egne planer.  Helsefremmende arbeidsplass: spåkopp knyttet til arbeidsmiljø med refleksjoner.  Diverse teamvis arbeid med planlegging og gjennomgang av barn. |
| **03.04.18** | Ny rammeplan: Livsmestring og helse. Jobbet med støttemateriell fra Udir, barnehagens trivselsplan og refleksjoner knyttet til tema. |
| **15.08-17.08.18** | 15.-16.august: Ny rammeplan: Lekeklok barnehage med fokus på barnehagens fysiske leke og læringsmiljø. Endrings og utviklingsarbeid, teoretisk og praktisk.  Utarbeidelse av ny mal for prosessorientert planlegging.  17.august: relasjonskompetanse med Jan Spurkeland. |
| **16.11.18** | Ny rammeplan: Lekeklok barnehage – fokus på de voksnes rolle i leken, hindringer for lek, og tilbakemeldinger. Gruppearbeid og refleksjon.  Helsefremmende arbeidsplass: Tilbakemeldingskultur, gruppearbeid og refleksjon. |

**6. FYSISK MILJØ**

|  |  |
| --- | --- |
| Innemiljø | |
| Hvilke faktorer ved barnehagens fysisk INNEMILJØ må utbredes for å kunne ha en forsvarlig barnehagedrift med spesielt fokus på grunnleggende ferdigheter og helsefremmende barnehager? | Sett opp punktvis:  Dette er på plass hos oss. |
| **Utemiljø** | |
| Hvilke faktorer ved barnehagens fysiske UTEMILJØ må utbedres for å kunne ha en forsvarlig barnehagedrift med spesielt fokus på grunnleggende ferdigheter og helsefremmende barnehager? | Sett opp punktvis:  Vi må bygge ut og forbedre soveplassen for barna ute.  Vedlikehold av lekeapparater – her er et etter hvert skrikende behov for utskifting og oppgradering, men vi mangler penger for å få det gjort, rammene for barnehagene er for stramme.  Utbedring av haug med akebakke.  Etablering av snekkerbod ute.  Drenering av barnehages nederste område.  Skifte av gjerde rundt neste hele barnehagen.  Vi mangler penger til alle disse. |

**7. GODKJENNINGER**

|  |  |  |
| --- | --- | --- |
|  | Ja/nei. Hvis ja, sett dato for godkjenning | Hvis nei: Hva gjenstår før godkjenning kan innvilges? |
| **Driftsgodkjenning:**  Er barnehagen godkjent etter forskrift om miljørettet helsevern i barnehager og skoler? | Ja |  |
| **Helsefremmende barnehage:**  Er barnehagen godkjent som helsefremmende skole? | Ja |  |
| **Trafikksikker barnehage:**  Er barnehagen godkjent som trafikksikker barnehage? | Ja |  |

Reipå 16.1.19

Trine Waag Strømsvik

styrer